Title: ข้อบังคับเจ้าพนักงานจราจรทั่วราชอาณาจักรว่าด้วยเรื่องการผ่อนผันให้รถยนตร์บรรทุก 10 ล้อเดินในถนนบางสายในเขตกรุงเทพมหานคร

ข้อบังคับเจ้าพนักงานจราจรทั่วราชอาณาจักร

ข้อบังคับเจ้าพนักงานจราจรทั่วราชอาณาจักร
ว่าด้วย
เรื่องการผ่อนผันให้รถยนตร์บรรทุก 10 ล้อ
เดินในถนนบางสายในเขตกรุงเทพมหานคร
----------

ตามข้อบังคับเจ้าพนักงานจราจรทั่วราชอาณาจักร ว่าด้วย
เรื่องห้ามรถยนตร์บรรทุกตั้งแต่ 10 ล้อ
ขึ้นไป และรถบางชนิดเดินในเขตกรุงเทพมหานคร ลงวันที่ 25
มีนาคม 2525 ได้กำหนดห้ามรถยนตร์
บรรทุกเดินในเขตกรุงเทพมหานคร ตลอดจนได้ผ่อนผันให้รถยนตร์บรรทุกดังกล่าวเดินได้ในถนนบางสาย
นั้น

เนื่องจากในขณะนี้ทางราชการได้สร้างถนนบนทางด่วนเพิ่มขึ้นในเขตกรุงเทพมหานครเป็นเส้นทาง
สัญจรมุ่งสู่ท่าเรือคลองเตย
และการเดินทางไปยังทุกภาคของประเทศได้สะดวกโดยไม่ต้องผ่านถนนสายใน
ของเขตกรุงเทพมหานครที่มีจราจรคับคั่ง ดังนั้น
จึงเห็นสมควรให้มีการผ่อนผันรถยนตร์บรรทุก 10 ล้อ
สามารถเดินทางในถนนบางสายเพิ่มเติม
เพื่อให้เกิดความสะดวกในการจราจรและก่อให้เกิดประโยชน์
ทางเศรษฐกิจต่อประเทศชาติโดยส่วนรวม

ฉะนั้น เพื่อความสะดวกและปลอดภัยในการจราจรในเขตกรุงเทพมหานคร
เจ้าพนักงานจราจรทั่ว
ราชอาณาจักรอาศัยอำนาจตามความในมาตรา 139
แห่งพระราชบัญญัติจราจรทางบก พ.ศ. 2522 ออก
ข้อบังคับไว้ ดังต่อไปนี้

ข้อ 1 ให้ผ่อนผันรถยนตร์บรรทุก 10 ล้อ
เดินในเขตกรุงเทพมหานครได้ตลอดเวลาในถนนบางสาย
ดังต่อไปนี้
           1.1
ถนนวิภาวดีรังสิตถึงทางด่วนเฉลิมมหานคร
           1.2
ถนนอาจณรงค์ ตั้งแต่ท่าเรือคลองเตยถึงทางด่วนเฉลิมมหานคร
           1.3
ถนนเกษมราษฎร์ ตั้งแต่ท่าเรือคลองเตยถึงทางด่วนเฉลิมมหานคร
           1.4
บนทางด่วนเฉลิมมหานครทุกสาย

ข้อ 2 ให้ใช้ข้อบังคับนี้ตั้งแต่บัดนี้เป็นต้นไป

ให้ไว้ ณ วันที่ 5 กันยายน พ.ศ. 2526

พลตำรวจเอก ณรงค์ มหานนท์

อธิบดีกรมตำรวจ

เจ้าพนักงานจราจรทั่วราชอาณาจักร